**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2012 m. rugpjūčio 30 d. sprendimo nr. t2-222 „dėl klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos jaunimo centro didžiausią leistiną pareigybių skaičių, siekiant išplėsti biudžetinės įstaigos paskirtį, veiklos sritis, vykdomas programas. Tikslas – laiduoti projekto „Partnerystės įgyvendinant projektą „Integruotos jaunimo politikos plėtra“ (toliau – Projektas) vykdymo tęstinumą. Uždavinys - patvirtinti pakeistą didžiausią leistiną pareigybių skaičių Klaipėdos jaunimo centre.

**2. Projekto rengimo priežastys ir kuo remiantis parengtas sprendimo projektas.**

Įgyvendinant Projektą, veiklą vykdė 3 specialistai, įdarbinti Klaipėdos miesto savivaldybės administracijoje. 2013 m. gegužės 31 d. baigiasi Projekto vykdymas, tačiau tokia veikla yra reikalinga Klaipėdos miesto jaunimui. Tikslinga šią veiklą priskirti Klaipėdos jaunimo centrui, todėl siūloma 3 specialistų etatus perkelti į minėtą įstaigą. Tokiu atveju reikėtų pakeisti Klaipėdos miesto savivaldybės tarybos 2012 m. rugpjūčio 30 d. sprendimu Nr. T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ patvirtintą Klaipėdos jaunimo centro didžiausią leistiną pareigybių skaičių, padidinant minėtai biudžetinei įstaigai 3,5 etato (iš jų - padalinio vadovas, 2 – pedagoginiai darbuotojai tiesioginiam darbui su jaunimu; taip pat pagal patalpų plotą reikia 0,5 valytojo etato, kadangi veikla būtų vykdoma tose pačiose (I. Simonaitytės g. 24) patalpose).

**3. Kokių rezultatų laukiama.**

Padidinus Klaipėdos jaunimo centrui didžiausią leistiną pareigybių skaičių, būtų galima užtikrinti Projekte numatytų veiklų tęstinumą.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos direktoriaus 2012 m. lapkričio 13 d. įsakymu Nr. AD1-2615 sudarytos darbo grupės siūlymai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Biudžetinei įstaigai Klaipėdos jaunimo centrui padidinus 3,5 etato reikėtų 125,9 tūkst. Lt padidinti metinį darbo užmokesčio fondą: padalinio vadovo metinis atlyginimas sudarytų 35,7 tūkst. Lt, 2 pedagoginių darbuotojų - 54,4 tūkst. Lt, 0,5 valytojo etato – 6,0 tūkst. Lt, įmokos socialiniam draudimui sudarytų 29,8 tūkst. Lt.

**6. Lėšų poreikis sprendimo įgyvendinimui.**

Šio sprendimo projekto įgyvendinimui reikės papildomų lėšų 3,5 etato išlaikymui Klaipėdos jaunimo centre, t.y. atlyginimų mokos fondas turėtų išaugti apie 125,9 tūkst. Lt (iš jų 29,8 tūkst. Lt - įmokos socialiniam draudimui). 2013 m. papildomų lėšų nereikės, nes jos būtų perkeltos iš Jaunimo politikos plėtros programos į Ugdymo proceso užtikrinimo programą.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: Klaipėdos jaunimo centrui bus sudarytos sąlygos tinkamai įgyvendinti priskirtas funkcijas ir užtikrinti projekto „Partnerystės įgyvendinant projektą „Integruotos jaunimo politikos plėtra“ veiklų, susijusių su jaunimo užimtumu, tęstinumą. Neigiamų pasekmių nenumatoma.

**PRIDEDAMA.**

1. Teisės akto, nurodytų sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2012 m. rugpjūčio 30 d. sprendimo Nr. T2-222 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ 3 priedo lyginamasis variantas, 1 lapas.

Švietimo skyriaus vedėja Laima Prižgintienė

V. Kazakauskienė, 39 61 49

2013-05-09